# **DECIZIA ETAPEI DE ÎNCADRARE**

## Nr. din .00.2022

Ca urmare a solicitării de emitere a acordului de mediu adresate de **COMUNA CRIȘENI**, cu sediul în jud. Sălaj,com. Crișeni, loc. Crișeni, nr. 304, înregistrată la APM Salaj cu nr. 49 din 04.01.2022, în baza:

- **Legii nr. 292/2018** privind evaluarea impactului anumitor proiecte publice şi private asupra mediului, și a

* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, aprobată cu modificǎri şi completǎri prin **Legea nr. 49/2011**, cu modificările și completările ulterioare,

autoritatea competentă pentru protecţia mediului APM Sălaj decide, ca urmare a consultărilor desfăşurate în cadrul şedinţei Comisiei de Analiză Tehnică din data de 22.02.2022, că proiectul: **CONSTRUIRE PIAȚĂ AGROALIMENTARĂ ÎN LOCALITATEA CRIȘENI*,*** propus a fi amplasat în jud. Sălaj,com. Crișeni, loc. Crișeni, F.N.,

**nu se supune evaluării impactului asupra mediului.**

Justificarea prezentei decizii:

 **I.** Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

**a)** Proiectul se încadrează în prevederile Legii nr. 292/2018 privind evaluarea impactului anumitor proiecte publice şi private asupra mediului, Anexa 2, la pct. 10, lit. b) – proiecte de dezvoltare urbană, inclusiv construcția centrelor comerciale și a parcărilor auto publice;

- autorităţile reprezentate în comisia de analiză tehnică nu au avut obiecţii/observaţii în ceea ce priveşte proiectul în cauză;

- prezenta solicitare a fost mediatizată prin publicare anunţ în ziarul Graiul Sălajului, afişare şi înregistrare anunţ la sediul Primăriei Comunei Crișeni şi la sediul titularului, precum şi la sediul şi pe pagina de internet a APM Sălaj, iar proiectul Deciziei etapei de încadrare a fost postat pe pagina de internet a APM Sălaj;

- în urma mediatizării nu au fost înregistrate observaţii/obiecţii din partea publicului privind proiectul în cauză;

- în  urma analizării caracteristicilor proiectului (mărime, producţia de deşeuri, emisii poluante, riscul de accidente), a localizării şi caracteristicilor impactului potenţial, s-a stabilit că realizarea acestuia nu va  avea  un impact semnificativ asupra calităţii factorilor de mediu;

**b)** Caracteristicile proiectului:

b1) dimensiunea şi concepţia întregului proiect:

Prin proiect se propune construirea unei piețe agroalimentare după cum urmează:

* ***OB.01-Clădire piață agroalimentară***: regim de înălțime parter (P), suprafaţa construită și desfăşurată va fi de 160,18 mp, iar suprafaţa utilă totală a clădirii va fi de 145,36 mp. Construcția va fi realizată din structură metalică din europrofile tip IPE pe fundații continue din beton armat; închideri la nivelul pereților cu plăci de fibrociment si cărămidă aparentă klinker respectiv panouri tip sandwich; șarpantă metalică cu închideri cu panouri metalice de acoperiș tip sandwich; tâmplărie PVC cu geam termopan

Clădirea va avea următoarea dispoziție funcțională:

PARTER

- Birou administrator Su = 4,57 mp. - pard. beton sclivisit;

- Hol Su = 3,02 mp. - pard. beton sclivisit;

- G.S. Su = 8,22 mp. - pard. gresie;

- Piata agroalimentara Su = 125,78 mp. - pard. beton sclivisit;

 **Sc. = 160,18 mp.**

 **Su. = 145,36 mp**.

**Suprafața ocupată:**

* 1. ***Bilanțul teritorial:***

Suprafața totală de teren **S.T. = 842,00 mp**

Suprafața construită / desfășurata **S.C. = S.D. = 160,18 mp / 160,18 mp**

Suprafața utilă **S.U. = 145,36 mp**

Procentul de ocupare a terenului **POT propus 19,02%**

Coeficientul de utilizare a terenului **CUT propus 0,190**

1. Categoria de importantă a construcției: **C**
2. Clasa de importantă a construcției: **III**
* ***OB.02-Amenajări exterioare:***

**Platforme carosabile și pietonale**

Structura rutieră a platformei se va realiza prin așternerea unui strat de balast compactat cu grosimea de 15cm după ce în prealabil de pe amplasament a fost decapat stratul vegetal și s-au realizat compactările terenului. Peste stratul de balast compactat se va realiza stratul de fundare din piatră spartă compactată în grosime de 15cm.

Îmbrăcămintea de beton se va realiza într-un singur strat în grosime de 15cm așezat pe un strat de nisip de 2 cm. grosime. Îmbrăcămintea de beton este alcătuită din dale, delimitate între ele prin rosturi și se execută într-un singur strat, în care betonul îndeplinește caracteristicile pentru un strat de uzură.

**S.platforme = 455,50 mp**

***Împrejmuire teren***

Împrejmuire realizată pe stâlpi metalici cu fundații izolate sub stâlpi, legați prin intermediul unei elevații din beton cu dimensiunile de 25 x 50 cm și plasă bordurată. Pentru accesului carosabil și pietonal se va realiza o poartă atât pe latura sudică cat și pe cea nordică.

**L.împrejmuire = 161,10 m**

***OB.03 – Asigurarea utilităților :***

**Alimentarea cu energie electrică** a imobilului va fi realizată din rețeaua stradală existentă, prin branșament electric și bloc de măsură amplasat la limita de proprietate.

**Alimentarea cu apă** va fi asigurată de la rețeaua publică a localității. Alimentarea cu apă a imobilului studiat se va realiza prin intermediul unui racord de apă din conducte de PEID cu De 25 mm, pozat îngropat sub adâncimea minimă de înghet de 0.80 m. La limita de proprietate va fi amplasat căminul de apometru echipat cu contor de apă și armături de închidere.

**Apele uzate menajere** evacuate din imobil vor fi conduse prin racordul exterior proiectat, spre rețeaua stradală existentă. Racordul va fi realizat din țevi de PVC cu diametrul de 160 mm. La limita de proprietate va fi prevăzut căminul de racord cu rețeaua stradală existentă.

**Apele pluviale** de pe amplasament vor fi dirijate spre rețeaua stradală existentă.

b2) cumularea cu alte proiecte existente şi/sau aprobate: - nu este cazul.

b3) utilizarea resurselor naturale, în special a solului, a terenurilor, a apei şi a biodiversităţii: în perioada de execuţie se vor folosi cantităţi de lemn pentru cofraje, balast, beton, etc.

Lucrările se efectuează pe teren proprietate particulară, aflat în proprietatea titularului.

b4) cantitatea şi tipurile de deşeuri generate/gestionate: deșeuri specifice lucrărilor de construcții care vor fi gestionate conform OUG nr. 92/2021 privind regimul deşeurilor; acestea vor fi colectate selectiv și se vor valorifica/elimina numai prin operatori economici autorizați;

b5) poluarea şi alte efecte negative: se vor respecta limitele prevăzute de normele în vigoare;

b6) riscurile de accidente majore şi/sau dezastre relevante pentru proiectul în cauză, inclusiv cele cauzate de schimbările climatice, conform informaţiilor ştiinţifice: nu este cazul, proiectul nu intră sub incidenţa legislaţiei privind controlul activităţilor care prezintă pericole de accidente majore în care sunt implicate substanţe periculoase.

b7) riscurile pentru sănătatea umană - de exemplu, din cauza contaminării apei sau a poluării atmosferice: - se vor lua toate măsurile necesare să fie respectate toate prevederile legilor în vigoare atât pe timpul execuției lucrărilor cât și pe timpul funcționării construcției; se vor respecta în totalitate lucrările necesare organizării de șantier, conform proiectului și se vor desfășura doar pe amplasamentul destinat acestuia.

**Lucrări necesare organizării de șantier:**

Pentru realizarea obiectivului, pe lângă lucrările de bază, se vor executa următoarele lucrări de organizare a activităţii de construcţie:

* Împrejmuirea incintei de lucru cu un gard provizoriu din stâlpi de ţeavă şi plasă de sârmă şi poartă de acces din cadru metalic şi plasă de sârmă.
* Amplasarea unui WC uscat și a unor barăci prefabricate.
* Realizarea unui branşament electric îngropat de la reţeaua electrică existentă.
* Realizarea unei barăci din scândură cu învelitoare din tablă cutată (construcţie demontabilă), pentru depozitarea materialelor mărunte, a sacilor de ciment şi var, a sculelor.
* Realizarea unui ţarc împrejmuit cu stâlpi de lemn şi sârmă ghimpată pentru depozitarea materialului lemnos pentru cofraje, oţel beton, paleţi cu blocuri ceramice, profile metalice etc.
* Realizarea unei platforme din balast compactat prevăzută cu pante spre exterior, pentru depozitarea agregatelor utilizate la prepararea loco-obiect a betoanelor şi mortarelor.
* Realizarea unui banc de lucru pentru îndreptarea, tăierea şi fasonarea oţelului beton.
* Realizarea unei platforme de lucru pentru pozarea malaxorului pentru prepararea betoanelor şi mortarelor loco-obiect.
* Branșament existent la reţeaua proprie de alimentare cu apă.

Organizarea de şantier se va realiza pe amplasamentul propus pentru investiţie situat în loc. Crișeni, intersecția Boczo, intravilan, C.F. 52682, jud. Sălaj.

 Toate lucrările aferente organizării de şantier sunt lucrări provizorii care nu vor avea un impact pe termen lung sau pe termen scurt asupra mediului.

**c)** Amplasarea proiectelor:

c1) utilizarea actuală şi aprobată a terenurilor: terenul aferent lucrărilor propuse se află conform certificatului de urbanism nr. 101 din 27.09.2021 emis de Primăria Comunei Crișeni, este în suprafață totală de 842,00 mp și se află situat în intravilanul localității Crișeni, intersecția Boczo din comuna Criseni, jud. Sălaj și este proprietatea beneficiarului.

c2) bogăţia, disponibilitatea, calitatea şi capacitatea de regenerare relative ale resurselor naturale, inclusiv solul, terenurile, apa şi biodiversitatea, din zonă şi din subteranul acesteia: nu este cazul;

c3) capacitatea de absorbţie a mediului natural, acordându-se o atenţie specială următoarelor zone:

* zone umede, zone riverane, guri ale râurilor: nu este cazul;
* zone costiere şi mediul marin: nu este cazul;
* zonele montane şi forestiere: nu este cazul;
* arii naturale protejate de interes naţional, comunitar, internaţional: nu este cazul;
* zone clasificate sau protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară şi hidrogeologică: nu este cazul;
* zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect sau în care se consideră că există astfel de cazuri: nu este cazul;
* zonele cu o densitate mare a populaţiei: nu este cazul;
* peisaje şi situri importante din punct de vedere istoric, cultural sau arheologic: nu este cazul.

**d)** Tipurile şi caracteristicile impactului potenţial:

d1) importanţa şi extinderea spaţială a impactului - de exemplu, zona geografică şi dimensiunea populaţiei care poate fi afectată: - punctual pe perioada de execuţie;

d2) natura impactului: - impactul asupra zonei este temporar, pe termen scurt, doar pe perioada execuției;

d3) natura transfrontalieră a impactului: - nu este cazul; amplasamentul proiectului nu se află în apropierea graniței cu alte țări, proiectul nu va influența calitatea aerului înconjurător al altei țări sau nu va genera emisii în ape care se genereze efecte pe teritoriul altui stat.

d4) intensitatea şi complexitatea impactului: - va fi mică pe perioada de execuţie şi funcţionare;

d5) probabilitatea impactului - redusă, pe perioada de execuţie şi funcţionare;

d6) debutul, durata, frecvenţa şi reversibilitatea preconizate ale impactului: - perioada de expunere va fi redusă, întrucât poluanţii se vor manifesta doar pe amplasamentul unde au loc lucrări de execuţie. În perioada de execuţie a proiectului durata și frecvența impactului asupra factorilor de mediu va fi temporar și pe termen scurt. Pe măsura realizării lucrărilor şi închiderii fronturilor de lucru, calitatea factorilor de mediu afectaţi va reveni la parametrii iniţiali;

d7) cumularea impactului cu impactul altor proiecte existente şi/sau aprobate: nu este cazul;

d8) posibilitatea de reducere efectivă a impactului: respectarea legislației în vigoare și respectarea condițiilor din prezenta decizie etapă de încadrare.

**II.** Motivele pe baza cărora s-a stabilit necesitatea neefectuării evaluării adecvate sunt următoarele: - nu este cazul; proiectul propus nu intră sub incidenţa art. 28 din Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare.

**III.** Motivele pe baza cărora s-a stabilit necesitatea neefectuării evaluării impactului asupra corpurilor de apă: - nu este cazul; proiectul nu intră sub incidenţa prevederilor art. 48 și 54 din Legea apelor nr. 107/1996, cu modificările şi completările ulterioare.

**Caracteristicile proiectului şi/sau condiţiile de realizare a proiectului**:

* Respectarea prevederilor art. 20 alin. (1) din Legea nr. 292/2018, privind evaluarea impactului anumitor proiecte publice şi private asupra mediului: "În situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea competentă pentru protecţia mediului emitentă cu privire la aceste modificări."
* Conform art. 43, alin. 3-4 din anexa. nr. 5 la procedură, din Legea nr. 292/2018 privind evaluarea impactului anumitor proiecte publice şi private asupra mediului: ”(3) La finalizarea proiectelor publice şi private care au făcut obiectul procedurii de evaluare a impactului asupra mediului, autoritatea competentă pentru protecţia mediului care a parcurs procedura verifică respectarea prevederilor deciziei etapei de încadrare sau a acordului de mediu, după caz; (4) Procesul-verbal întocmit în situaţia prevăzută la alin. (3) se anexează şi face parte integrantă din procesul-verbal de recepţie la terminarea lucrărilor.”
* În cadrul organizării de şantier, după caz, precum şi pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sânătate sau confort a populaţiei, fiind obligatoriu să se respecte normele, standardele şi legislaţia privind protecţia mediului, în vigoare;
* Colectarea deşeurilor rezultate pe durata execuţiei lucrărilor şi depozitarea/ valorificarea acestora cu respectarea prevederilor legislaţiei privind regimul deşeurilor.
* Respectarea prevederilor actelor/avizelor emise de alte autorităţi pentru prezentul proiect.
* Respectarea prevederilor Ord. nr. 119/2014, cu modificările ulterioare, privind nivelul de zgomot.
* Interzicerea depozitării direct pe sol a deşeurilor sau a materialelor cu pericol de poluare.
* Luarea tuturor măsurilor de prevenire eficientă a poluării, care să asigure că nicio poluare importantă nu va fi cauzată.
* Evitarea producerii de deșeuri și, în cazul în care aceasta nu poate fi evitată, valorificarea lor, iar în caz de imposibilitate tehnică și economică, luarea măsurilor pentru neutralizarea și eliminarea acestora, evitându-se sau reducându-se impactul asupra mediului.
* Prevenirea accidentelor și limitarea consecințelor acesora.
* Să supravegheze desfășurarea activității, astfel încât să nu se producă fenomene de poluare.
* Se interzice depozitarea pe amplasament de substanțe și preparate periculoase.
* Menținerea în stare de curățenie a spațiului destinat implementării proiectului, fără depozitări necontrolate de deșeuri.
* Asigurarea refacerii mediului în toată zona de implementare a proiectului.
* Se impune respectarea cu strictețe a amplasamentului, fără extinderi sau modificări ulterioare.
* În cazul producerii unui prejudiciu, titularul activității suportă costul pentru repararea prejudiciului și înlătură urmările produse de acesta, restabilind condițiile anterioare producerii prejudiciului, potrivit principiului ”poluatorul plătește”.

    Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

    Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

    Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

    Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

    Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

    Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

    Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

 Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediuluişi ale Legii contenciosului administrativ nr. 554/2004, cu modificările şi completările ulterioare.

 Prezentul act nu exonerează de răspundere titularul, proiectantul si/sau constructorul în cazul producerii unor accidente în timpul execuţiei lucrărilor sau exploatării acestora.

**DIRECTOR EXECUTIV**

**dr. ing. Aurica GREC**

Şef Serviciu Avize, Acorduri, Autorizații,

ing. Gizella Balint

Întocmit,

ing. Georgiana Jula